Филми Мики Рурк ще участва в екшън-трилъра “The Courier” (“Куриера”)
За момента не се разкриват подробности около героя на Рурк, но според източници близки до продукцията, актьорът ще изпълни главната отрицателна роля.
13.10.2010, 10:06 | Видяна: 5121 | синефиш.бг | ФИЛМ
Номинираният за „Оскар” Мики Рурк ще партнира на Джефри Дийн Морган (“Пазителите”) и Тил Швайгер (“Гадни копилета”) във филма “The Courier”. Морган ще изпълни главната роля, а Швайгер ще бъде в ролята на федерален агент с тъмно минало.
Сюжетът на “The Courier” ще се завърти около героя на Джефри Дийн Морган, куриер от подземния свят, доказал неведнъж способностите си, и на когото биват възлагани най-трудните поръчки. Следващата му задача, на пръв поглед с нищо различаваща се от останалите, се състои в това да предостави малко куфарче на известен мафиотски бос, намиращ се в тежко охранявана къща, далеч от издирващите го полицаи и федерални агенти.
Но веднъж взел куфарчето, куриера се превръща в мишена, безмилостно преследвана от улични банди, професионални наемни убийци и корумпирани полицейски служители.
Режисурата на “The Courier” ще поеме Хани Абу-Асад, известен с драмата от 2005 година “Да влезеш в Рая”, а вече завършения сценарий е дело на Дерек Хаас (“Бързи и яростни 2”) и Майкъл Бранд (“В 3:10 до Юма”). Според Хаас, “The Courier” ще отдаде почит на класическите криминални екшън-филми от 70-те и 80-те години, и няма да разчита на скъпи визуални ефекти и модерния в момента 3D формат.
Филмът ще бъде финансиран и разпространяван от независимата компания Arclight Films, а продуценти ще бъдат Джефри Дийн Морган и Кари Брокау (“Ловци на мисли”).
Снимките започват в края на този месец в Ню Орлиънс, а световната премиера е насрочена за втората половина на 2011 година.
1 16.11.2010, 01:36
браво на мики
Ключови думи: стивън дилейн | еротични приказки | артист мадера | клои мориц | сайтове за филми в англия | филма шесто чувство | ник кейв | луминал | лариса гузеева | италиански филм | малечко палечко филм | бягство от затвора актьори | касмет чарли | borsalino 1974 | глория петкова | ранго | сантиаго мунес | джейми лин | раждането на една нация | василий меркуриев